title: Η σύγκριση νεότερων μεθόδων και παρεμβάσεων στη διαχείριση της δερματίτιδας από ακράτεια σε σχέση με τη συνήθη φροντίδα
title: The comparison of newer methods and interventions in the management of incontinence dermatitis in relation to standard care
titleType: AlternativeTitle
Creators: name: Τερζή, Ιωάννα
Publisher: name: Πανεπιστήμιο Δυτικής Αττικής
Year: 2022
Subjects: Ούρα
Κόπρανα
Ουροποιητικό σύστημα
Ακράτεια ούρων
Ακράτεια κοπράνων
Δέρμα
Δερματίτιδες
Ποιότητα ζωής
Πρόληψη
Θεραπεία
Ενήλικες

description: Εισαγωγή: Το δέρμα είναι η πρώτη γραμμή άμυνας κατά των λοιμώξεων και των τραυματισμών. Η δερματίτιδα που σχετίζεται με την ακράτεια (IAD) είναι μια μορφή ερεθιστικής δερματίτιδας που προκαλείται από την διαρκή έκθεση στα ούρα, τα κόπρανα ή και τα δύο. Η πρόληψη της IAD βασίζεται στην αποφυγή ή στην ελαχιστοποίηση της έκθεσης σε κόπρανα ή ούρα. Για την θεραπεία της IAD, θα πρέπει να δοθεί έμφαση στην εξάλειψη των δερματικών λοιμώξεων και στον περιορισμό της εκτροπής των ούρων ή/και των κοπράνων. Σκοπός: Ο σκοπός της παρούσας συστηματικής ανασκόπησης είναι να μελετηθούν και να συγκριθούν οι παρεμβάσεις που γίνονται για την πρόληψη και τη θεραπεία της δερματίτιδας που σχετίζεται με την ακράτεια σε ενήλικες (IAD). Ερευνητική μεθοδολογία: Η παρούσα διπλωματική εργασία, παρουσιάζει μια συστηματική βιβλιογραφική ανασκόπηση σύγχρονων άρθρων με πληθυσμό αναφοράς τους ενήλικες με ακράτεια, με προκληθέν πρόβλημα τη δημιουργία δερματίτιδας εξ’ αυτού. Η αναζήτηση της βιβλιογραφίας πραγματοποιήθηκε στις ηλεκτρονικές βάσεις PubMed, Cochrane, καθώς και σε συγκεκριμένους ιατρικούς οργανισμούς, όπως ο WHO, NHS κ.α Η μελέτη βασίστηκε σε διεθνείς δημοσιευμένες έρευνες, ανασκοπήσεις και άρθρα οι οποίες έχουν δημοσιευτεί μόνο στην ελληνική και αγγλική γλώσσα μεταξύ του 2011-2021. Αποτελέσματα: Υπήρξε περιορισμένος αριθμός κλινικών δοκιμών που σύγκριναν προιόντα ως προς την αποτελεσματικότητά τους στην πρόληψη και θεραπεία της IAD. Εντοπίστηκαν 13 κλινικές μελέτες που αφορούσαν την IAD. Οι 8 ασχολήθηκαν με την πρόληψη και οι 5 με την αντιμετώπισή της. Από τις μελέτες που ασχολήθηκαν με την πρόληψη της IAD οι 3 σύγκριναν τις εσωτερικές συσκευές διαχείρισης ακράτειας κοπράνων έναντι των συμβατικών μεθόδων και αποδείχτηκαν πιο αποτελεσματικές. Οι υπόλοιπες σύγκριναν τις απορροφητικές πάνες ακράτειας έναντι των απλών πανών και τα αποτελέσματα δεν έδειξαν σημαντικές διαφορές μεταξύ τους ενώ στις μελέτες που 7 σύγκριναν τα νέα καθαριστικά δέρματος έναντι των συμβατικών φάνηκαν σημαντικές διαφορές υπέρ των νέων προιόντων. Όσον αφορά τη θεραπευτική προσέγγιση της IAD εντοπίστηκαν 5 έρευνες. Οι 3 έρευνες αφορούσαν προστατευτικές κρέμες , σε 1 έρευνα ασχολήθηκαν με τα καθαριστικά δέρματος και 1 αφορούσε τις πάνες ακράτειας. Σε όλες τις έρευνες τα αποτελέσματα έδειξαν ότι τα νέα προιόντα υπερτερούσαν έναντι των συμβατικών. Συμπεράσματα: Υπάρχουν στοιχεία που υποδηλώνουν ότι οι νέες μέθοδοι που χρησιμοποιούνται τόσο στην πρόληψη όσο και στην αντιμετώπιση της δερματίτιδας από ακράτεια υπερτερούν σε σχέση με τις παλαιότερες μεθόδους . Ήταν δύσκολο να διαπιστωθεί η υπεροχή κάποιου προιόντος. Περισσότερες τυχαιοποιημένες κλινικές δοκιμές σχετικά με την πρόληψη και την θεραπεία της IAD είναι σημαντικές.